Babelscape/SREDFM huggingface dataset:
Μοριακό ρολόι

Μοριακό ρολόι (σύμφωνα με την υπόθεση του μοριακού ρολογιού, molecular clock hypothesis (MCH)) ονομάζεται μία μέθοδος χρονολόγησης που χρησιμοποιείται ως επί το πλείστον στη μοριακή εξέλιξη, η οποία βάσει των απολιθωμάτων και των ρυθμών αλλαγής των μορίων, μπορεί να υπολογίσει στη γεωλογική χρονολογική κλίμακα πότε δύο είδη μίας βιολογικής ομάδας χωρίστηκαν από την κοινή εξελικτική τους πορεία. Χρησιμοποιείται κυρίως προκειμένου να εκτιμηθεί πότε έλαβαν τόπο διάφορα περιστατικά ειδογένεσης. Τα μοριακά στοιχεία που χρησιμοποιούνται στους υπολογισμούς πρόκειται συνήθως για αλυσίδες πολυνουκλεοτιδίων για το DNA ή αμινοξέα για αλληλουχίες πρωτεϊνών. Συχνά αποκαλείται επίσης γενετικό ρολόι ή εξελικτικό ρολόι. 
Γενικά, η υπόθεση του μοριακού ρολογιού θεωρεί ότι οι νουκλεοτιδικές υποκαταστάσεις, όσον αφορά τις αλληλουχίες των γόνων οι οποίοι καλύπτουν κοινές λειτουργίες στο σύνολο των οργανισμών, λαμβάνουν χώρα με ένα σταθερό ρυθμό, έτσι ώστε με βάση το σύνολο των διαφορών να είμαστε σε θέση να προσδιορίσουμε και τον αντίστοιχο εξελικτικό χρόνο.

Κατηγορία:Μοριακή γενετική
Ζαν Παρμαντιέ

Ο Ζαν Παρμαντιέ (1494 - 1530) ήταν Γάλλος θαλασσοπόρος - εξερευνητής, χαρτογράφος και ποιητής.
Γεννήθηκε στη Διέπη το 1494 κι από μικρός του άρεσε να ταξιδεύει στη θάλασσα. Από την εμπειρία που απέκτησε από ένα μεγάλο ταξίδι που έκανε στη Βόρεια και Νότια Αμερική, καθώς και στη Δυτική Αφρική, όταν επέστρεψε ξεκίνησε με τον αδελφό του Ραούλ θαλάσσια εξερεύνηση προς την Ανατολή με δύο πλοία με απώτερο σκοπό να σπάσει το μονοπώλιο μπαχαρικών που είχε αναπτύξει στο μεταξύ η Πορτογαλία, φθάνοντας ακόμα και στη Κίνα.

Έτσι τα δυο αδέλφια, ξεκινώντας στις 3 Απριλίου του 1529 με δύο πλοία, αφού επιχείρησαν τον περίπλου της Αφρικής προσέγγισαν αρχικά τη Μαδαγασκάρη κι από εκεί τις Κομόρες και τις Μαλβίδες από όπου και στη συνέχεια κατέληξαν στη Σουμάτρα.

Οι προσπάθειές τους εκεί για την ανάπτυξη εμπορίου υπήρξαν ανεπιτυχείς. Σπαταλώντας το χρόνο τους εκεί, αρρώστησαν και πέθαναν και τα δύο αδέλφια, όπως και πολλά μέλη των πληρωμάτων τους. Έτσι οι εναπομείναντες αποφάσισαν τον επανάπλου τους στη Γαλλία όπου τελικά και έφθασαν ασφαλώς στις 22 Ιανουαρίου του 1530.

Στη διάρκεια του ταξιδιού τους ο Ζαν Παρμαντιέ συνέγραψε πολλά ποιήματα στα οποία εξύμνησε τη θάλασσα και τις φυσικές ομορφιές των τόπων που προσέγγισε. Επίσης συνέταξε κάποιο αριθμό σπουδαίων για την εποχή τους χαρτών και πορτολάνων, που δυστυχώς όλοι φέρονται να έχουν χαθεί.
Δημογραφία

thumb|right|480px|Παγκόσμιος χάρτης κατανομής πληθυσμού ανά χώρα
Δημογραφία είναι η επιστήμη που ασχολείται με τη στατιστική μελέτη των πληθυσμών, ιδίως των ανθρώπινων, ορισμένου τόπου και επί Β0,συγκεκριμένου χρόνου προκειμένου να διαπιστώσει το σύνολο των κατοίκων, τη σύνθεσή του, τις μεταβολές του και όλα τα φαινόμενα που τις προκαλούν. Σκοπός της μελέτης είναι η συναγωγή ασφαλών συμπερασμάτων για την υλική και ηθική βελτίωση των πληθυσμών, και για τη λήψη μέτρων για την αποτροπή επιζήμιων συνεπειών που ακολουθούν συνήθως τις διάφορες δημογραφικές μεταβολές. Οι επιτετραμμένοι σε δημογραφικές έρευνες, καταγραφές και αναλύσεις καλούνται γενικά δημογράφοι.
* Η Δημογραφία αποτελεί επιστημονικό υποπεδίο έρευνας και μελέτης της Κοινωνιολογίας.
Τζάκο

thumb|355px|Τζάκο
Το Τζάκο είναι ένα μικρό νησί που ανήκει στο σύμπλεγμα Νήσων Μικρές Σούνδες και βρίσκεται απέναντι από το βόρειο-ανατολικό άκρο του Τιμόρ. Είναι τμήμα της περιοχής Τουτουάλα της επαρχίας Λαουτέμ. Η έκτασή του φτάνει στα 10 τ.χλμ. και το ύψος του στα 100 μέτρα πάνω από την επιφάνεια της θάλασσας. Είναι ακατοίκητο και θεωρούταν ιερό από τον ντόπιο πληθυσμό. Στις ημέρες μας, οι τουρίστες μεταφέρονται από τους ψαράδες στο νησί για κατάδυση και κολύμβηση. Έγινε τμήμα του Εθνικού Πάρκου Νίνο Κόνης Σαντάνα το 2007.
Ξαναπαντρεύομαι τη γυναίκα μου

Το Ξαναπαντρεύομαι τη γυναίκα μου (Αγγλικός τίτλος His Girl Friday) είναι αμερικανική κωμωδία παραγωγής 1940 σε σκηνοθεσία Χάουαρντ Χοκς. Η ταινία είναι βασισμένη στο θεατρικό έργο των Μπεν Χεχτ & Τσαρλς Μακ Άρθουρ με τίτλο "Πρώτη σελίδα". Η κινηματογραφική διασκευή του θεατρικού έγινε από τους ίδιους τους Χεχτ και Μακ Άρθουρ σε συνεργασία με τον Τσαρλς Λέντερερ. Κύρια διαφορά της ταινίας με το θεατρικό είναι το γεγονός ότι ο ρόλος του Χίλντι Τζόνσον ερμηνεύεται από γυναίκα. Πρωταγωνιστές είναι ο Κάρι Γκραντ, ως Γουόλτερ Μπερνς και η Ρόζαλιντ Ράσελ ως Χίλντι Τζόνσον. Η ταινία χαρακτηρίζεται για τους γρήγορους και έξυπνους διαλόγους της. Το 2000 το Αμερικανικό Ινστιτούτο Κινηματογράφου κατέταξε 19η στη λίστα με τις 100 καλύτερες κωμωδίες όλων των εποχών.
Ώξος

thumb|right|300px|Ο Αμού Ντάρια
Ο Ώξος ή Αμού Ντάρια είναι μεγάλος ποταμός της Κεντρικής Ασίας.

Έχει μήκος 2.400 χιλιομέτρων, ρέει μέσα από τις χώρες Αφγανιστάν, Τατζικιστάν, Τουρκμενιστάν, Ουζμπεκιστάν και εκβάλλει στη λίμνη Αράλη.

Κατηγορία:Ποταμοί του Τατζικιστάν
Κατηγορία:Ποταμοί του Αφγανιστάν
Κατηγορία:Ποταμοί του Ουζμπεκιστάν
Κατηγορία:Ποτάμια σύνορα
Κατηγορία:Ποταμοί του Τουρκμενιστάν
Όλαφ Στάπλεντον

Ο Γουίλϊαμ Όλαφ Στάπλεντον (10 Μαΐου, 1886 - 6 Σεπτεμβρίου, 1950) ήταν Βρετανός φιλόσοφος και συγγραφέας πολλών επιδραστικών πρώιμων έργων επιστημονικής φαντασίας.
Καίσαρας Βοργίας

Ο Καίσαρας Βοργίας ("Cesare Borgia", 13 Σεπτεμβρίου 1475 - 12 Μαρτίου 1507) ήταν γιος του Ροδρίγου Βοργία (μετέπειτα πάπα Αλεξάνδρου ΣΤ΄). Από τον πατέρα του διορίστηκε καρδινάλιος. Ο πατέρας του τον βοήθησε να σχηματίσει ηγεμονία στην Κεντρική και Βόρεια Ιταλία. Όντως, ο Καίσαρας έγινε δούκας του "κράτους της Ρωμανίας" κοντά στη Ρώμη και κατέκτησε επίσης τις πόλεις Ρίμινι, Πέζαρο, Ουρμπίνο και άλλες πόλεις της Κεντρικής Ιταλίας. Ήταν αδίστακτος και δεν απέφευγε ούτε το έγκλημα για να επιτύχει τα σχέδιά του. Ήταν το υπόδειγμα του ηγεμόνα, που καταλαμβάνει την εξουσία μέσω τύχης και ξένων όπλων, όπως στο σύγγραμμα Ο Ηγεμόνας του Νικολό Μακιαβέλι, χρησιμοποιώντας όλα τα μέσα, χωρίς διάκριση, ώστε να διασφαλίσει την εξουσία που κατέλαβε. Ο θάνατος τού πατέρα του και η δική του αρρώστια υπήρξαν οι αφορμές της καταστροφής τού κράτους της Ρομάνια που δημιούργησε (1503). Παρά την προσπάθεια τού Καίσαρα να το ανασυγκροτήσει, δεν στάθηκε δυνατό. Ο ίδιος βρήκε τον θάνατο σε ενέδρα των εχθρών του το 1507. 

thumb|right|350px|Τοιχογραφία του Πιντουρίτσιο που εικονίζει τον Καίσαρα Βοργία

Στην τηλεοπτική σειρά "The Borgias" (2011 - 2013) είναι από τα βασικά πρόσωπα, αν και η σειρά επικεντρώνεται στις πράξεις και τις δολοπλοκίες του πατέρα του Ροδρίγου (πάπα Αλεξάνδρου ΣΤ΄) από την στιγμή που ο τελευταίος ανέλαβε την εξουσία μέχρι την γέννηση του νόθου γιου της αδελφής του Καίσαρα, της Λουκρητίας, από τον ιπποκόμο της.
Τώνης Γιακωβάκης

Ο Τώνης Γιακωβάκης (Κωνσταντινούπολη 3 Ιουλίου 1931 - Αθήνα 6 Σεπτεμβρίου 2004) ήταν Έλληνας ηθοποιός.
Δουκάτο της Πάρμα

thumb|340px|right|Το Ανάκτορο των Δουκών της Πάρμα σήμερα
Το Δουκάτο της Πάρμα ήταν ιταλικό δουκάτο, με δικό του νόμισμα, που δημιουργήθηκε αρχικά το 1545 στη δυτική βόρεια Ιταλία, με απόσπαση εδαφικού τμήματος του Δουκάτου του Μιλάνου που αποτελούσε φέουδο του Πάπα Παύλου του Γ΄ προκειμένου αυτός να το κληροδοτήσει στο γιο του Πέτρο Λουίτζι Φαρνέζε που ήταν και ο πρώτος δούκας αυτού. Κύρια πόλη του δουκάτου ήταν η Πάρμα εκ της οποίας έλαβε και το όνομα.
Το Δουκάτο της Πάρμα συνόρευε ανατολικά με τις Παπικές κτήσεις, νότια με το Δουκάτο της Μόντενα, δυτικά με τη Δημοκρατία της Γένουας, και ΒΔ. με το Βασίλειο της Σαρδηνίας με φυσικό όριο τον ποταμό Πάδο. Ένδεκα χρόνια από της ίδρυσής του, το 1556, επί Δούκα Οτάριο Φαρνέζε στο δουκάτο περιήλθε και η πόλη Πλακεντία, (σημερινή Πιατσέντζα), όπου και έλαβε το νέο όνομα Δουκάτο Πάρμα και Πλακεντίας.
Το Δουκάτο παρέμεινε υπό την οικογένεια Φαρνέζε μέχρι το 1731 όταν εξαλείφθηκε και ο τελευταίος κατ΄ αρρενογονία κληρονόμος, οπότε και περιήλθε στο διάδοχο του ισπανικού θρόνου Δον Κάρλο των Βουρβόνων, από την μητέρα του Ελισάβετ Φαρνέζε. 
Ο ισπανικός Οίκος των Βουρβόνων κυβέρνησε το δουκάτο αυτό μέχρι το 1808 με μια μικρή διακοπή 13 ετών, (1735-1748, που είχε περιέλθει στους Αψβούργους), οπότε και προσαρτήθηκε επίσημα στη Γαλλία).
Συγκεκριμένα το 1735 όταν έληξε ο λεγόμενος πόλεμος της πολωνικής διαδοχής, το Δουκάτο της Πάρμας ανταλλάχθηκε με το Βασίλειο των Δύο Σικελιών και δόθηκε στον Αυτοκράτορα Κάρολο ΣΤ΄ της Αυστροουγγαρίας. Το 1748 με τη συνθήκη της "Αίξ λα Σαπαίγ" επανεκχωρήθηκε στον Οίκο των Βουρβόνων, στο Δον Φίλιππο μαζί με το μικρό Δουκάτο της Γουαστάλα, που έκτοτε και απετέλεσε το Δουκάτο Πάρμας, Πλακεντίας και Γουαστάλας.

Το 1796 ο Μέγας Ναπολέων κατέλαβε το Δουκάτο αυτό όπου και το περιέλαβε στις κτήσεις του, παραμένοντας όμως ο Δούκας αυτού Φερδινάνδος, με μια ιδιαίτερη σχέση αυτονομίας μέχρι το 1801 που συνάφθηκε η συνθήκη του Αραντζού όπου και φέρεται να περιελήφθη όχι όμως επίσημα στη Γαλλία, σε αντάλλαγμα με την Τοσκάνη. Τελικά η επίσημη προσάρτησή του στη Γαλλία φέρεται να έγινε το 1808.

Το 1814 το Συνέδριο της Βιέννης παραχώρησε το Δουκάτο στη σύζυγο του Ναπολέοντα Μαρία Λουΐζα που διατήρησε μέχρι το θάνατό της το 1847 όπου και επανήλθε στους Βουρβόνους μέχρι το 1859 όπου η Λουίζα του Μπουρμόν Μπερύ αντιβασίλισσα του γιου της Ροβέρτου στις 9 Ιουνίου του 1859 μεταβίβασε την εξουσία σε προσωρινή (επαναστατική) κυβέρνηση του Πεδεμοντίου όπου έτσι άνοιξε ο δρόμος για την συνένωση με το Μεγάλο Δουκάτο της Τοσκάνης και το Δουκάτο της Μόντενας, τον Δεκέμβριο του ίδιου έτους αποτελώντας τις λεγόμενες Ενωμένες Επαρχίες της Κεντρικής Ιταλίας. 
Τρεις μήνες αργότερα τον Μάρτιο του 1860 αυτές προσαρτήθηκαν στο Βασίλειο της Σαρδηνίας και το τελευταίο ένα χρόνο μετά το 1861 αποτέλεσε τμήμα στο ενιαίο πλέον Βασίλειο της Ιταλίας.

Σημειώνεται ότι σήμερα Αρχηγός του Οίκου των Βουρβόνων – Πάρμας είναι ο πρίγκιπας Κάρολος του ομώνυμου οίκου.
InterRail

InterRail ονομάζεται εισιτήριο τρένου το οποίο δίνει τη δυνατότητα να γυρίσει κανεις σχεδόν ολόκληρη την Ευρώπη. Οι χώρες τις οποίες μπορείς να επισκεφτείς είναι οι παρακάτω: Αυστρία, Βέλγιο, Βοσνία Ερζεγοβίνη, Βουλγαρία, Κροατία, Τσεχία, Δανία, Φινλανδία, Γαλλία, Βόρεια Μακεδονία, Γερμανία, Μεγάλη Βρετανία, Ελλάδα, Ουγγαρία, Ιταλία, Λουξεμβούργο, Μαυροβούνιο, Ολλανδία, Νορβηγία, Πολωνία, Πορτογαλία, Ιρλανδία, Ρουμανία, Σερβία, Σλοβακία, Σλοβενία, Ισπανία, Σουηδία, Ελβετία, Τουρκία.
Πούνο

<br>

Το Πούνο (Puno) είναι μια πόλη στο νοτιοδυτικό Περού στις όχθες της λίμνης Τιτικάκα στα σύνορα με την Βολιβία. Είναι η πρωτεύουσα της ομώνυμης επαρχίας με πληθυσμό περίπου 100.000 και ιδρύθηκε το 1668 από τον ισπανό Πέδρο Αντόνιο Φερνάντεθ ντε Κάστρο (Pedro Antonio Fernández de Castro) κατά την περίοδο της ισπανικής αποικιοκρατίας. 
Από την περίοδο αυτή σώζονται αρκετές εκκλησίες, οι οποίες χτίστηκαν για να εκκλησιάζονται οι ισπανοί άποικοι και να προσηλυτίζονται οι ντόπιοι, τακτική που χρησιμοποιήθηκε από την καθολική εκκλησία στην εξάπλωση του χριστιανισμού πέρα από τα σύνορα της Ευρώπης. Ο καθεδρικός ναός που κοσμεί την κεντρική πλατεία της πόλης, την «πλατεία των όπλων» (Plaza de Armas), όνομα που δίνουν πάρα πολλές πόλεις της λατινικής Αμερικής στις κεντρικές τους πλατείες, χτίστηκε το 1757. Στο Πούνο διατηρούνται αρκετές εκκλησίες από αυτή την περίοδο.

Σήμερα το Πούνο έχει μια σημαντική γεωργική και κτηνοτροφική δραστηριότητα, κυρίως στην εκτροφή Λάμα και Αλπάκα, είδη μοναδικά στην Λατινική Αμερική τα οποία βόσκουν στα απέραντα υψίπεδα των Άνδεων. 

Πολλά σπίτια στο Πούνο, όπως και στην ευρύτερη περιοχή, είναι ημιτελή χωρίς σοβά στους εξωτερικούς τοίχους, τακτική που ακολουθείται για να μην πληρώνουν οι κάτοικοι φόρους. Μεγάλο ποσοστό της τοπικής οικονομίας στηρίζεται στην μαύρη αγορά με αγαθά τα οποία εισάγονται λαθραία από την γειτονική Βολιβία. 

Με λιγότερο από 3 χιλιόμετρα ανάμεσα στις όχθες της Τιτικάκα και τα τριγύρω βουνά, το Πούνο επεκτάθηκε στις πλαγιές με αποτέλεσμα να υπάρχουν απότομες ανηφόρες και με την κατάσταση να δυσκολεύει ακόμα περισσότερο καθώς ψηλά στις πλαγιές βρίσκονται οι λιγότερο οικονομικά ανεπτυγμένες συνοικίες με αποτέλεσμα οι δρόμοι να μην είναι ασφαλτοστρωμένοι και συνεπώς οδικώς απροσπέλαστοι. Σε ένα από αυτά τα σημεία, 700 σκαλοπάτια ψηλά, βρίσκεται το «σπίτι του κόνδορα» (Kuntur Wasi) με μοναδική θέα στην πόλη και στην λίμνη Τιτικάκα.

Μέσα στην λίμνη Τιτικάκα και κοντά στις όχθες βρίσκονται 41 τεχνητά «πλωτά νησιά» τα οποία λέγονται Ούρος και είναι φτιαγμένα με το χέρι από μια ειδική ποικιλία καλαμιών που ευδοκιμεί στην περιοχή τα Τοτόρα (Totora). Το όνομα τους το πήραν από την ομώνυμη ιθαγενή φυλή η οποία τα κατασκεύασε και ζούσε πάνω σε αυτά. Σήμερα (απογραφή του 1997) υπάρχουν περίπου 2.000 Ούρος, οι οποίοι προϋπήρχαν των Ίνκας. Οι περισσότεροι έχουν μετακομίσει στην πόλη και μόνο μερικές εκατοντάδες έχουν εναπομείνει να ζουν και να συντηρούν τα πλωτά νησιά, τα οποία είναι πόλος έλξης για τους τουρίστες. Οι άνθρωποι στα Ούρος ζουν από την λίμνη, τον τουρισμό και τα καλάμια που εκτός από στέγαση χρησιμοποιούνται για παρασκευή τροφής και φαρμάκων.
Νάταλι Πόρτμαν

Η Νάταλι Πόρτμαν ("Natalie Portman", 9 Ιουνίου 1981) είναι Ισραηλινο-αμερικανίδα ηθοποιός. Ξεκίνησε την καριέρα της τη δεκαετία του 1990 με το κινηματογραφικό της ντεμπούτο στην ταινία "Léon" (1994). Συνέχισε παίζοντας μεγάλους ρόλους σε ταινίες όπως "Όμορφα Κορίτσια" (Beautiful Girls, 1996) και "Η Μητέρα Μου Κι Εγώ" (Anywhere but Here, 1999) πριν αποκτήσει διεθνή αναγνωρισιμότητα με το ρόλο της Αμιντάλα στην τριλογία "Ο Πόλεμος των Άστρων" (Star Wars). Το 2005 βραβεύτηκε με Χρυσή Σφαίρα και έλαβε υποψηφιότητα για Όσκαρ Β' Γυναικείου Ρόλου για την ταινία "Εξ Επαφής" (Closer, 2004). Την επόμενη χρονιά πρωταγωνίστησε στην ταινία "V for Vendetta", για την οποία κέρδισε Saturn Award. Άλλες ταινίες της είναι "Τα Φαντάσματα του Γκόγια" (Goya's Ghosts, 2006), "Η Άλλη Ερωμένη του Βασιλιά" (The Other Boleyn Girl, 2008) και "Thor" (2011).

Το 2011, η Πόρτμαν βραβεύτηκε με Όσκαρ, Χρυσή Σφαίρα, Screen Actors Guild Award και BAFTA Α' γυναικείου ρόλου για την ερμηνεία της στην ταινία "Μαύρος Κύκνος" (Black Swan, 2010).
Γιαζντ

Το Γιαζντ (Περσικά: یزد), είναι η πρωτεύουσα της ομώνυμης επαρχίας στο Ιράν έκτασης 131.575 τετραγωνικών χιλιομέτρων (τέταρτη μεγαλύτερη στον Ιράν) και κέντρο του Ζωροαστρικού πολιτισμού. Η πόλη βρίσκεται 280 χιλιόμετρα νοτιοανατολικά του Ισπαχάν και στο κεντρικό οροπέδιο του Ιράν σε υψόμετρο 1.213 μέτρα. Το Γιάζντ έχει περίπου μισό εκατομμύριο κατοίκους (533.000 σύμφωνα με πηγή και 522.000 σύμφωνα με πηγή ). Η πόλη βρίσκεται ανάμεσα σε 2 ερήμους: την Dasht-e Kavir στο βορά και την Dasht-e Lut ανατολικά. Η πόλη αναπτύχθηκε γιατί βρίσκεται στον κύριο δρόμο ανάμεσα από το Ισπαχάν και το Κερμάν ο οποίος οδηγεί στο Πακιστάν και το Αφγανιστάν.
Ο μέγας Ζίγκφελντ

Ο μέγας Ζίγκφελντ (αγγλ. The Great Ziegfeld) είναι ταινία μιούζικαλ παραγωγής 1936 και σκηνοθεσίας Ρόμπερτ Ζ. Λέοναρντ, βραβευμένο με Όσκαρ Καλύτερης Ταινίας. Το μιούζικαλ αυτό πραγματεύεται τη ζωή του επιχειρηματία του Μπρόντγουεϊ Φλόρενς Ζίγκφελντ, από το ξεκίνημα μέχρι και το θάνατο του, ενώ έντονο είναι το φαινόμενο της μυθοπλασίας. Η ταινία περιλαμβάνει πρωτότυπη μουσική από τους Έρβιν Μπερλίν και Γουόλτερ Ντόναλντσον.
Ελληνική Ομάδα Διάσωσης

thumb|210px|right|Λογότυπο Ελληνικής Ομάδας Διάσωσης
Η Ελληνική Ομάδα Διάσωσης είναι Μη Κυβερνητική Οργάνωση Έρευνας και Διάσωσης, τα μέλη της οποίας συμμετέχουν εθελοντικά σε επιχειρήσεις από το 1978, ενώ από το 1994 λειτουργεί με τη μορφή σωματείου. 
Η Κεντρική Διοίκηση έχει έδρα τη Θεσσαλονίκη και διαθέτει 31 παραρτήματα και βάσεις ετοιμότητας σε όλη την Ελλάδα.

Η Ελληνική Ομάδα Διάσωσης είναι πιστοποιημένη από την Γενική Γραμματεία Πολιτικής Προστασίας του Υπουργείου Προστασίας του Πολίτη με Αρ. Μητρώου έξι (6) και βρίσκεται σε συνεργασία με την Διεθνή Συμβουλευτική Ομάδα των Ηνωμένων Εθνών για την Έρευνα και τη Διάσωση, International Search and Rescue Advisory Group (INSARAG), την OCHA (Office for the Coordination of Humanitarian Affairs) και την ECHO (European Community Humanitarian Office) της Ευρωπαϊκής Ένωσης. Επίσης, είναι μέλος της Παγκόσμιας Ομοσπονδίας Ορεινής Διάσωσης (ICAR) και της Διεθνούς Ομοσπονδίας Θαλάσσιας Διάσωσης (IMRF). 

Συνεργάζεται, ακόμα, στενά με το Λιμενικό Σώμα, την Πολεμική Αεροπορία (384ΜΕΔ, 358ΜΕΔ, 356ΜΤΜ (C130), 383ΜΕΕΑ, ΕΚΣΕΔ/ΑΤ, 1o, 2o και 3ο ΚΕΠ), την Αεροπορία Στρατού (Διεύθυνση Αεροπορίας Στρατού και τα κατά τόπους ΤΑΣ), τη Σχολή Ελικοπτέρων Πολεμικού Ναυτικού, τη Διεύθυνση Διαβιβάσεων του ΓΕΣ και το ΤΕΝΕΦ.

Με ένα ανθρώπινο δυναμικό άνω των 2.000 εθελοντών σε όλη την Ελλάδα, συμμετέχει σε επιχειρήσεις Έρευνας και Διάσωσης σε περιπτώσεις έκτακτης ανάγκης και μαζικών καταστροφών, οπουδήποτε λαμβάνουν χώρα στην Ελλάδα και στο εξωτερικό. Στελεχώνεται από επαγγελματίες και ερασιτέχνες διασώστες με άριστη επιστημονική και τεχνική κατάρτιση που ενεργούν με εθελοντική συνείδηση.
Γιώργος Ζουρίδης

Ο Γιώργος Ζουρίδης είναι έλληνας δημοσιογράφος που εργάζεται ως αθλητικός συντάκτης. Γεννήθηκε στην Αθήνα το 1938 και μεγάλωσε στο Περιστέρι, ενώ στη συνέχεια εγκαταστάθηκε στο Αιγάλεω. Πραγματοποίησε την πρώτη του εμφάνιση στην αθλητική δημοσιογραφία το 1970 στην καθημερινή εφημερίδα "ΦΩΣ των Σπορ", όπου και συνεχίζει. Έχει καλύψει χιλιάδες ποδοσφαιρικούς αγώνες, με εξειδίκευση στις αθηναϊκές ομάδες για των οποίων το ρεπορτάζ είναι υπεύθυνος. Έχει επίσης κατά καιρούς εργασθεί στη "Μεσημβρινή", στο "Αθλητικό Περιστέρι" και στα "Κρητικά Νέα".
Κώστας Βαλσάμης

O Κώστας Βαλσάμης (Σύμη, 1908 - Αθήνα, 2003) ήταν Έλληνας γλύπτης. Σπούδασε γλυπτική στην Ανωτάτη Σχολή Καλών Τεχνών (Α.Σ.Κ.Τ.) της Αθήνας, από το 1932 ως την αποφοίτησή του το 1937, με καθηγητή τον Κώστα Δημητριάδη.

Εργάστηκε ως γλύπτης μέχρι το 1945, οπότε με υποτροφία της γαλλικής κυβέρνησης έφυγε για το Παρίσι, όπου συμπλήρωσε τις σπουδές του στην Ανωτάτη Σχολή Καλών Τεχνών ("École Supérieure des Beaux-Arts") του Παρισιού, κοντά στο Γάλλο γλύπτη Μαρσέλ Ζιμόν ("Marcel Gimond, 1894 – 1961"). Στη συνέχεια, παρακολούθησε μαθήματα στην Ακαδημία της Γκραντ Σωμιέρ ("Académie de la Grande Chaumière"), όπου μαθήτευσε στο εργαστήριο του Ρωσο-γάλλου γλύπτη Όσιπ Ζάντκιν ("Ossip Zadkine, 1890 - 1967").

To 1980, το Υπουργείο Πολιτισμού της Γαλλίας του απένειμε τον τίτλο του Ιππότη του Τάγματος Τεχνών και Γραμμάτων, ενώ από το 1987 ήταν αντεπιστέλλον μέλος της Γαλλικής Ακαδημίας Καλών Τεχνών.

Ο Κώστας Βαλσάμης υποστηρίχθηκε και ενθαρρύνθηκε στο έργο του από τη ζωγράφο σύζυγό του Ζωή Βαλσάμη, απόφοιτο της Σχολής Καλών Τεχνών του Παρισιού. 

Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ). 

Ανάμεσα σε μια πληθώρα έργων του Βαλσάμη περιλαμβάνονται:Προτομή του Δομήνικου Θεοτοκόπουλου, γνωστού ως [[Ελ Γκρέκο]], έργο του Κώστα Βαλσάμη, Αθήνα.

*Προτομή του Αλεξανδρινού ποιητή Κωνσταντίνου Καβάφη (ορείχαλκος, Αθήνα – Πλατεία Αιγύπτου, Οδ. Πατησίων και Λεωφ. Αλεξάνδρας). Φιλοτεχνήθηκε το 1982, με πρωτοβουλία των Αιγυπτιωτών της Αθήνας.
*Προτομή του Δομήνικου Θεοτοκόπουλου, Ελ Γκρέκο (ορείχαλκος, Αθήνα – Πάρκο Ελλήνων Λογοτεχνών, Οδ. Ακαδημίας και Μασσαλίας). Τοποθετήθηκε το 1990, επί του τότε Δημάρχου Αθηναίων Αντώνη Τρίτση και με πρωτοβουλία των Κρητών Επιστημόνων, για τη συμπλήρωση 450 χρόνων από το θάνατο του Δομήνικου Θεοτοκόπουλου.
*Η Μάνα της Κατοχής (ορείχαλκος, εξπρεσιονιστικής τεχνοτροπίας, Α΄ Νεκροταφείο Αθηνών).
*Ο Μικρός Ψαράς (ορείχαλκος, Σύμη Δωδεκανήσου).
*Το Περιστέρι της Ειρήνης (ορείχαλκος, Σύμη Δωδεκανήσου).
*Αγνότητα (ορείχαλκος, Πάρκο Mont-Souris, Παρίσι).
*Κεφαλή Παιδιού (ορείχαλκος, Εθνικό Μουσείο Μοντέρνας Τέχνης, Παρίσι). 
*Ο Άσωτος Υιός (ορείχαλκος, Ελληνική Εκκλησία Αγίου Στεφάνου, Παρίσι).
*Προτομή του Ζακ Κοπώ, Γάλλου συγγραφέα, ηθοποιού και σκηνοθέτη (ορείχαλκος, Θέατρο Vieux Colombier, Παρίσι).

Ο Κώστας Βαλσάμης παρουσίασε τις δημιουργίες του σε πολυάριθμες ατομικές και ομαδικές εκθέσεις στην Ελλάδα και το εξωτερικό: Πανελλήνιες 1936, 1937, 1938 και 1952. Διεθνείς – Λονδίνο 1948, Αμβέρσα 1953, 1967, 1969 και 1973, Παρίσι – Μουσείο Μοντέρνας Τέχνης 1962, Αθήνα – Φιλοπάππου 1966, Παρίσι – Μουσείο Ροντέν 1967, 1972 και 1974.
Τυφοειδής πυρετός

O Τυφοειδής πυρετός, ή απλώς "τυφοειδής", είναι μία συνηθισμένη ασθένεια που εμφανίζεται παγκοσμίως. Μεταδίδεται από την κατανάλωση φαγητού ή νερού μολυσμένου με κόπρανα ατόμου που έχει προσβληθεί από την ασθένεια, τα οποία περιέχουν το βακτήριο Salmonella enterica enterica, serovar Typhi. Η ιδανική θερμοκρασία για την ανάπτυξη του βακτηρίου είναι οι 37 °C / 99 °F, δηλαδή η φυσιολογική θερμοκρασία του ανθρωπίνου σώματος. Δεν θα πρέπει να συγχέεται ο ""τυφοειδής πυρετός" με την εντελώς ασύνδετη ασθένεια που λέγεται "τύφος"".

Η αιτία του τυφοειδούς πυρετού είναι η σαλμονέλα του τύφου. Ο άνθρωπος είναι η μόνη δεξαμενή της τυφικής σαλμονέλας. Η μετάδοση της γίνεται άνθρωπο με άνθρωπο έμμεσα ή άμεσα. Συνήθως άμεσα μεταδίδεται κυρίως με τα κόπρανα και τα ούρα και έμμεσα με τρόφιμα πάσης φύσης και με το νερό, αν και με το νερό μεταδίδεται μόνον όταν αυτό έχει μολυνθεί από κόπρανα. Τέλος η θεραπεία του τύφου είναι η ξεκούραση στο κρεβάτι και υγιεινή δίαιτα. Η γενική προφύλαξη του ανθρώπου είναι να διαθέτει σωστά δίκτυα ύδρευσης και αποχέτευσης. Για τα άτομα που κινδυνεύουν υπάρχει εμβόλιο.
Toyota Aygo

Το Toyota Aygo είναι ένα αυτοκίνητο πόλης της κατηγορίας Α, που παράγεται από την ιαπωνική αυτοκινητοβιομηχανία Toyota. Κατασκευάζεται σε κοινές εγκαταστάσεις με τα συγγενικά Peugeot 107 και Citroën C1, στο εργοστάσιο της Toyota Peugeot Citroën Automobile, από το 2005. Τον Μάρτιο του 2014 παρουσιάστηκε η δεύτερη γενιά του, μαζί με το Peugeot 108 και τη δεύτερη γενιά του Citroën C1, ενώ και τα τρία συνεχίζουν να παράγονται στο ίδιο εργοστάσιο.

Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά έχει ξεπεράσει, με διαφορά, σε πωλήσεις τα C1 και 108), και αυτό έχει πυροδοτήσει έντονες φήμες ότι τα C1 και 108 θα διακοπούν τότε οριστικά, χωρίς να υπάρξει ποτέ μελλοντική γενιά τους. Αντιθέτως, θα υπάρξει και τρίτη γενιά του Toyota Aygo, που θα εισαχθεί στα τέλη του 2021 προς αρχές του 2022. Η εξαγορά του εργοστασίου έγινε στις 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.
Ανέτ Μπένινγκ

Η Ανέτ Μπένινγκ ("Annette Carol Bening", 29 Μαΐου 1958) είναι Αμερικανίδα ηθοποιός βραβευμένη δυο φορές με Χρυσή Σφαίρα για τις ταινίες Η τελευταία λέξη της Τζούλια "(Being Julia, 2004)" και Τα παιδιά είναι εντάξει "(The Kids Are Alright, 2010)". Η Μπένινγκ είναι παντρεμένη από το 1992 με τον ηθοποιό και σκηνοθέτη Γουόρεν Μπίτι.
Λίλα Κέντροβα

Η Λίλα Κέντροβα (ρώσ.: "Елизавета Николаевна Кедрова", 9 Οκτωβρίου 1918 - 16 Φεβρουαρίου 2000) ήταν Ρωσίδα ηθοποιός, που συμμετείχε κυρίως σε γαλλικές ταινίες, κάτοχος όσκαρ Β' γυναικείου ρόλου για την ταινία Αλέξης Ζορμπάς, στην οποία υποδύθηκε τη Μαντάμ Ορτάνς.
Θύελλα σε μητρική καρδιά

Η ταινία Θύελλα σε μητρική καρδιά (Αγγλικός τίτλος Mildred Pierce) είναι ταινία φιλμ νουάρ, παραγωγής 1945 σε σκηνοθεσία Μάικλ Κερτίζ, με πρωταγωνίστρια τη Τζόαν Κρόφορντ. Ήταν η πρώτη ταινία της Κρόφορντ αφότου άφησε την εταιρία παραγωγής Metro-Goldwyn-Mayer και η ταινία που της χάρισε το όσκαρ Α' γυναικείου ρόλου.

Η ταινία βασίζεται στο αστυνομικό μυθιστόρημα του Τζέιμς Μ. Κέιν με τίτλο "Μίλντρεντ Πιρς" και τη διασκευή του σεναρίου έκαναν οι Ράναλντ Μακ Ντούγκαλ, Γουίλιαμ Φόκνερ και Κάθριν Τέρνεϊ, ενώ στην παραγωγός της ταινίας ήταν ο Τζέρι Γουόλντ. Η ταινία προτάθηκε για έξι βραβεία όσκαρ.
Νικόλαος Πινόπουλος

Ο Νικόλαος Πινόπουλος ήταν σπουδαίος οπλαρχηγός Μακεδονομάχος από την Νεγόβανη (Φλάμπουρο) Φλώρινας.
Λεωνίδας Ανδρούτσος

Ο Λεωνίδας Ανδρούτσος (1824 - 1836) ήταν γιος του Οδυσσέα Ανδρούτσου.
876 Σκοτ

Ο 876 Σκοτ ("876 Scott") είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,789. Ανακαλύφθηκε το 1917 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

Το όνομά του (Σκοτ), λανθασμένα, θεωρείται πως προέρχεται από τον Βρετανό εξερευνητή της Ανταρκτικής Ρόμπερτ Φάλκον Σκοτ. Στην πραγματικότητα, όμως, ονομάστηκε έτσι από την "...E. Scott...", για τη βοήθειά της στα μέλη των αυστριακών πανεπιστημίων, μετά τον Πρώτο Παγκόσμιο Πόλεμο, όπως αποκαλύπτεται σε αναφορά στην "Astronomischer Kalender" του 1923 (Βιέννη).
878 Μίλντρεντ

H Μίλντρεντ ("Mildred") είναι ένας μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,468. Ανακαλύφθηκε το 1916 από τους Αμερικανούς αστρονόμους Σηθ Μπαρνς Νίκολσον και Χάρλοου Σάπλεϋ, που παρατηρούσαν από το Αστεροσκοπείο του όρους Γουίλσον της Καλιφόρνια με χρήση του τηλεσκοπίου του 1,5 μέτρου, και πήρε το όνομά του από το βαφτιστικό όνομα της κόρης του Σάπλεϋ.

Καθώς μόνο δύο παρατηρήσεις της Μίλντρεντ πραγματοποιήθηκαν μετά την ανακάλυψή της, η τροχιά της δεν στάθηκε δυνατό να προσδιορισθεί με αρκετή ακρίβεια, οπότε ο αστεροειδής χάθηκε και ξαναβρέθηκε μετά από παρατηρήσεις του το 1985 και το 1991. Η 878 Μίλντρεντ έδωσε το όνομά της στην «Οικογένεια της Μίλντρεντ», μία υποομάδα της Οικογένειας αστεροειδών της Νύσας. Η Οικογένεια της Μίλντρεντ, και η ίδια η Μίλντρεντ ως μέλος της, πιστεύεται ότι δημιουργήθηκαν από τον σχετικώς πρόσφατο θρυμματισμό ενός μεγαλύτερου αστεροειδή.
Χρήστος Παναγιωτίδης

Ο Χρήστος Παναγιωτίδης ή καπετάν Μαλέτσ(ι)κος (1886 - ;) ήταν οπλαρχηγός του Μακεδονικού Αγώνα από το Στρέμπενο (Ασπρόγεια) της Φλώρινας.
Μαρία Μαραγκουδάκη

Η Μαρία Μαραγκουδάκη είναι Ελληνίδα ζωγράφος, η οποία γεννήθηκε στα Χανιά της Κρήτης. Πρόκειται για σημαντική νέα καλλιτέχνη, η οποία ενδιαφέρεται κυρίως για τη ρεαλιστική εικόνα αν έχει να κάνει με τη φύση ή την καθημερινή ζωή ή το πορτραίτο.
The Fighter

Το The Fighter είναι μια δραματική ταινία, παραγωγής 2010, σε σκηνοθεσία Ντέιβιντ Ο. Ράσελ (David O. Russell) και με πρωταγωνιστές τους Μαρκ Γουόλμπεργκ, Κρίστιαν Μπέιλ και Έιμι Άνταμς. 

Η ταινία, η οποία είναι βασισμένη σε πραγματικά γεγονότα, πραγματεύεται τη ζωή ενός επαγγελματία μποξέρ, του «Ιρλανδού» Μίκυ Γουόρντ και του μεγαλύτερου σε ηλικία ετεροθαλούς αδερφού του, Ντίκι Έκλαντ. Η Έιμι Άνταμς υποδύεται την αγαπημένη του Γουόρντ. 

Πρόκειται για την τρίτη συνεργασία των Ράσελ και Γουόλμπεργκ μετά τις ταινίες "Οι Τρεις Ήρωες" (Three Kings, 1999)) και "Το Νόημα της Ζωής και Πως να το Χάσετε" (I Heart Huckabees, 2004).
Κεν Ρόμπινσον

Ο Κεν Ρόμπινσον (Sir Ken Robinson), που γεννήθηκε στο Λίβερπουλ στις 4 Μαρτίου 1950, ήταν συγγραφέας και σύμβουλος σε θέματα εκπαίδευσης και καλλιτεχνικής παιδείας. Διετέλεσε διευθυντής του έργου "Η Τέχνη στα σχολεία" μεταξύ 1985 - 1989, καθηγητής Καλλιτεχνικής Εκπαίδευσης στο Πανεπιστήμιο του Γουάργουϊκ (Warwick) και εχρίσθη ιππότης (παίρνοντας τον τίτλο του "Sir") για τη συμβολή του στην εκπαίδευση.

Καταγόταν από εργατική οικογένεια. Τα τελευταία χρόνια κατοικούσε στο Λος Άντζελες με τη γυναίκα του Μαρία-Τερέζα και τα δύο παιδιά του.

Έγινε ιδιαίτερα γνωστός λόγω 3 ομιλιών που έχει δώσει σε συνέδρια του TED το 2006 , το 2010 και το 2013 τα οποία έχουν παρακολουθηθεί πάνω από 24 εκατομμύρια φορές στις ιστοσελίδες του TED. Τα τελευταία χρόνια αντιμετώπισε την ασθένεια του καρκίνου και πέθανε στις 21 Αυγούστου του 2020.
Ενσίρωση

Ενσίρωση είναι η διαδικασία της ζύμωσης φυτικών προϊόντων με υψηλό περιεχόμενο υγρασίας και υπό αναερόβιες συνθήκες, με σκοπό τη διατήρηση του προϊόντος αλλά και τη βελτίωση της θρεπτικής του αξίας για χρήση ως ζωοτροφή. Το προϊόν της ενσίρωσης ονομάζεται ενσίρωμα και οι καλλιέργειες που χρησιμοποιούνται ποικίλουν με τις πιο συνηθισμένες να είναι το χόρτο και το καλαμπόκι, αν και μείγματα χόρτου και τριφυλλιού, χλωρά σιτηρά, λάχανο, ρίζες διαφόρων φυτών, πολτός ζαχαρότευτλων και γεώμηλα επίσης συχνά χρησιμοποιούνται.
Πιερ ντε Φερμά

Ο Πιερ ντε Φερμά (γαλλ. Pierre de Fermat) (17 Αυγούστου 1601 - 12 Ιανουαρίου 1665) ήταν Γάλλος νομικός στο κοινοβούλιο της Τουλούζης και ερασιτέχνης μαθηματικός με μεγάλη συμβολή στην ανάπτυξη του απειροστικού λογισμού. Ειδικότερα είναι γνωστός για την ανακάλυψη μιας πρωτότυπης μεθόδου υπολογισμού των ελάχιστων και μέγιστων σημείων σε καμπύλες γραμμές, η οποία είναι ανάλογη με τον τότε ακόμα άγνωστο διαφορικό λογισμό. 

Επίσης είναι γνωστός και για τις έρευνές του για στη θεωρία των αριθμών, την αναλυτική γεωμετρία, τη θεωρία πιθανοτήτων και την οπτική. 

Κυρίως όμως είναι γνωστός για το τελευταίο θεώρημα του Φερμά, το οποίο περιέγραψε σε μια μικρή σημείωση στο βιβλίο "Αριθμητικά" του Διόφαντου.
StarCraft

Το StarCraft είναι βιντεοπαιχνίδι στρατηγικής πραγματικού χρόνου και επιστημονικής φαντασίας που δημιουργήθηκε από την εταιρία Blizzard Entertainment. Είναι το πρώτο παιχνίδι της σειράς "StarCraft" και κυκλοφόρησε για τo λειτουργικό σύστημα Microsoft Windows στις 31 Μαρτίου 1998, ενώ ένα χρόνο αργότερα κυκλοφόρησε και για το λειτουργικό σύστημα Mac OS της Apple. Στις 13 Ιουνίου 2000 κυκλοφόρησε και μια παραλλαγή του παιχνιδιού για την κονσόλα Nintendo 64. Έχοντας πουλήσει περισσότερα από 11 εκατομμύρια αντίγραφα παγκοσμίως μέχρι τον Φεβρουάριο του 2009, το "StarCraft" είναι ένα από τα παιχνίδια υπολογιστών με τις μεγαλύτερες πωλήσεις μέχρι σήμερα. Η ιστορία του αρχικού "StarCraft" συνεχίστηκε με το πακέτο επέκτασης "StarCraft: Brood War" και με τη συνέχεια "StarCraft II: Wings of Liberty", το οποίο κυκλοφόρησε τον Ιούλιο του 2010.
This Is Our Night

"This Is Our Night" είναι ο τίτλος ποπ τραγουδιού του Σάκη Ρουβά, που κυκλοφόρησε το 12 Φεβρουαρίου του 2009 στην Ελλάδα και στην Κύπρο, από την δισκογραφική εταιρεία Minos EMI. Το τραγούδι επιλέχθηκε να εκπροσωπήσει την Ελλάδα στον 54ο Διαγωνισμό Τραγουδιού Eurovision που θα έλαβε χώρα στην Μόσχα της Ρωσίας από 12-16 Μαΐου, 2009.
Μίχαελ φον Γιούνγκ

Ο Μίχαελ φον Γιούνγκ (γερμ. "Michael von Jung") (1781 - 1858) ήταν Γερμανός καθολικός κληρικός και ποιητής νεκρικών και επιτάφιων ωδών και στίχων.
Τέττνανγκ

Το Τέττνανγκ (γερμ. "Tettnang") είναι πόλη στην νότια Γερμανία. Βρίσκεται στην επαρχία Μπόντενζεε, στο ομοσπονδιακό κρατίδιο της Βάδης-Βυρτεμβέργης, στην ιστορική περιοχή της Σουηβίας. Απέχει 7 χλμ από τη λίμνη της Κωνσταντίας. Ο πληθυσμός της είναι 18,571 κάτοικοι. Η περιοχή της πόλης Τέττνανγκ παράγει σημαντικές ποσότιτες λυκίσκου, βασικού συστατικού της μπύρας, το οποίο εξάγεται σε μπυραρίες ανά τον κόσμο.
Πάπας Γρηγόριος Ε΄

O Πάπας Γρηγόριος Ε΄ με τον [[Όθων Γ΄ της Αγίας Ρωμαϊκής Αυτοκρατορίας|Όθωνα Γ΄]]
Ο Πάπας Γρηγόριος Ε΄ ("Papa Gregorio V", 972 – 18 Φεβρουαρίου 999) ήταν Πάπας από τις 3 Μαΐου του 996 έως το θάνατό του, στις 18 Φεβρουαρίου του 999.

Το κοσμικό του όνομα ήταν "Μπρούνο της Καρινθίας" (Bruno von Kärnthen) από τον Οίκο των Σαλίων, και ήταν γιος του Όθωνα Α΄ δούκα της Καρινθίας, εγγονού του αυτοκράτορα Όθωνα Α΄ της Αγίας Ρωμαϊκής Αυτοκρατορίας (936–973). Ο Γρηγόριος διαδέχθηκε τον Ιωάννη ΙΕ΄ σε ηλικία μόλις 24 ετών. Ήταν εφημέριος του ξαδέλφου του, αυτοκράτορα Όθωνα Γ΄ (983–1002), ο οποίος τον πρότεινε για υποψήφιο.

Ο Γρηγόριος Ε΄ ήταν ο πρώτος Γερμανός Πάπας. Ωστόσο ορισμένες φορές ο Πάπας Βονιφάτιος Β΄ θεωρείται σαν ο πρώτος Γερμανός Πάπας, αν και ήταν Οστρογότθος.

Ο Γρηγόριος έδρασε κυρίως σαν αντιπρόσωπος του αυτοκράτορα στην Ρώμη και παραχώρησε μεγάλο αριθμό ειδικών προνομίων σε μοναστήρια της Αγίας Ρωμαϊκής Αυτοκρατορίας. Μια από τις πρώτες ενέργειές του ήταν να στέψει αυτοκράτορα Όθωνα Γ΄ στις 21 Μαΐου 996. Λίγες ημέρες μετά τη στέψη διεξήγαγαν από κοινού μια σύνοδο, η οποία αποκατέστησε τον Αρνούλφο στην επισκοπή της Ρεμς, ενώ ο Γερβέρτος, ο μελλοντικός Πάπας Σιλβέστρος Β΄ (999–1003), καταδικάστηκε σαν εισβολέας. Ο Ροβέρτος Β' της Γαλλίας (996–1031), που ενέμενε στο δικαίωμα του να διορίζει επισκόπους, αναγκάστηκε να υπαναχωρήσει, και τελικά να χωρίσει και από τη γυναίκα του Μπέρθα, υπό το φόβο της απειλής αφορισμού ολόκληρου του βασιλείου.

Μέχρι τη σύνοδο της Πράβια (997), ο Γρηγόριος βρήκε έναν αντίπαλο στο πρόσωπο του αντιπάπα Ιωάννη ΙΣΤ΄ (997–998), τον οποίον επέλεξαν ο Κρεσκέντιος Β΄ και οι ευγενείς της Ρώμης, ενάντια στη βούληση του νεαρού αυτοκράτορα Όθωνα Γ΄ και ξαδέρφου του Πάπα. Την εξέγερση του Κρεσκέντιου κατέστειλε αποφασιστικά ο αυτοκράτορας, ο οποίος εκστράτευσε εναντίον της Ρώμης. Ο Ιωάννης το έσκασε, ενώ ο Κρεσκέντιος βρήκε καταφύγιο στο Καστέλ Σαντ'Άντζελο. Τα στρατεύματα του αυτοκράτορα κατεδίωξαν τον αντιπάπα, και αφού τον αιχμαλώτισαν, του έκοψαν τη μύτη, τα αυτιά και τη γλώσσα, τον τύφλωσαν και τον διαπόμπευσαν δημόσια μπροστά στον αυτοκράτορα και τον Πάπα. Στη συνέχεια στάλθηκε στη μονή της Φούλντα στη Γερμανία, όπου έζησε μέχρι το 1013. Το Καστέλ Σαιν Άντζελο πολιορκήθηκε, και όταν κυριεύθηκε, ο Κρεσκέντιος κρεμάστηκε από τα τείχη της πόλης (998).

Ο Γρηγόριος Ε΄ πέθανε αιφνίδια στις 18 Φεβρουαρίου 999. Τάφηκε στη Βασιλική του Αγίου Πέτρου κοντά στον Πάπα Πελάγιο Α΄. Τον διαδέχθηκε ο Γερβέρτος, που πήρε το όνομα Σιλβέστρος Β΄.
Μονθόν

Το Μονθόν (ισπανικά: "Monzón", στα καταλανικά: "Montsó"), είναι πόλη της Ισπανίας που βρίσκεται στην επαρχία της Ουέσκας, στην αυτόνομη κοινότητα της Αραγωνίας. Σύμφωνα με την απογραφή του 2015 ο πληθυσμός του δήμου είναι 17.260 κάτοικοι.
Το γράμμα

Το γράμμα (αγγλ. The Letter) είναι ταινία φιλμ νουάρ, παραγωγής 1940 σε σκηνοθεσία Γουίλιαμ Γουάιλερ. Πρόκειται για μεταφορά του θεατρικού έργου του Ουίλιαμ Σόμερσετ Μομ, το οποίο είχε ήδη μεταφερθεί στη μεγάλη οθόνη το 1929 με πρωταγωνίστρια την Τζιν Ιγκλς. Πρωταγωνιστές της ταινίας είναι η Μπέτι Ντέιβις, ο Χέρμπερτ Μάρσαλ και ο Τζέιμς Στίβενσον. Η ταινία προτάθηκε για 7 βραβεία όσκαρ, χωρίς να κερδίσει κανένα.
Μαξ Φρις

Ο Μαξ Φρις, ("Max Rudolf Frisch", 15 Μαΐου 1911 – 4 Απριλίου 1991) ήταν Ελβετός θεατρικός συγγραφέας και πεζογράφος. Θεωρείται αντιπροσωπευτικό δείγμα της μεταπολεμικής γερμανόφωνης λογοτεχνίας και ένας από τους κορυφαίους Ευρωπαίους συγγραφείς του εικοστού αιώνα.

Στο έργο του ο Φρις διεισδύει, σχολιάζει και αναλύει τα διλήμματα του σύγχρονου ανθρώπου: την ταυτότητα και ευθύνη του ατομικού Εγώ, την πολιτική και ηθική στάση απέναντι στις προκλήσεις της εποχής.
Διεθνές Σλαβικό Κανάλι

200px|right|thumb|Το λογότυπο του Διεθνές Σλαβικό Κανάλι

Διεθνές Σλαβικό Κανάλι (ουκρανικά: "Міжнародний слов’янський канал", ρώσικα: "Международный Славянский Канал", αγγλικά: "Slavonic Channel International") - τηλεοπτικό κανάλι. 
Αποβλέπει στην ενημέρωση των Σλάβων σε όλο τον κόσμο και της παγκόσμιας κοινότητας σχετικά με τις διάφορες πτυχές της ζωής των Σλάβων, τη μοναδική σλαβική ιστορία, την πλούσια παράδοση, τον πολιτισμό, τα επιτεύγματα και τη σημαντική συμβολή των Σλάβων στην ανάπτυξη του παγκόσμιου πολιτισμού.
Ινές ντε Κάστρο

Η Ινές ντε Κάστρο ("Ines de Castro", 1325 - 7 Ιανουαρίου 1355), ευγενής από τη Γαλικία ήταν γνωστή ως ερωμένη και μεταθανάτια νόμιμη σύζυγος του Πέτρου Α΄ της Πορτογαλίας. Οι δραματικές συνθήκες σχετικά με τις σχέσεις της με τον πρίγκιπα Πέτρο που τις είχε απαγορεύσει ο πατέρας του Αλφόνσος Δ΄ της Πορτογαλίας, η δολοφονία της με διαταγή του Αλφόνσου Δ΄, η σκληρή εκδίκηση του Πέτρου στους δολοφόνους και η εκταφή της σωρού της έγιναν αντικείμενο τέχνης, λογοτεχνίας και μουσικής. Η Ινές ήταν η κόρη του Πέδρο Φερνάντεζ δε Κάστρο Λόρδου του Λέμος και Σαρρία και της ερωμένης του Αλδόνζα Λορέντσο δε Βαγιαδάρες.

Η οικογένειά της καταγόταν από ευγενείς της Γαλικίας και της Πορτογαλίας, ήταν καλά δικτυωμένη με τις βασιλικές οικογένειες της Ιβηρικής Χερσονήσου. Η μητριά της ήταν η Ινφάντη Βεατρίκη της Πορτογαλίας που ήταν με την σειρά της η μικρότερη κόρη του Ινφάντη Αλφόνσου του Πορταλέγρε και της Βιολάντε-Εμμανουέλας ινφάντας της Καστίλλης, κόρης του Εμμανουήλ της Καστίλης. Η γιαγιά της ήταν η Βιολάντε Σάντσες της Καστίλης, νόθη κόρη του Σάντσο Δ΄ της Καστίλης. Ο προ-προπάππους της ήταν ο Ροδρίγο Αλφόνσος δε Λεόν, λόρδος του Αλεξέρ και νόθος γιος του Αλφόνσου Θ΄ του Λεόν. Καταγόταν επίσης νομίμως από την Ινφάντα Σάνσα Ενρίκες της Πορτογαλίας, κόρη του Ερρίκου, Κόμη της Πορτογαλίας.
Λάζαρος Κύρου

Ο Λάζαρος Κύρου ήταν σπουδαίος οπλαρχηγός Μακεδονομάχος από τον Ζέλοβο (Αντάρτικο) Πρεσπών του νομού Φλώρινας.
Πάνος Τζαβέλλας

Ο Πάνος Τζαβέλλας (1925-2009) ήταν Έλληνας κομμουνιστής, τραγουδοποιός και αγωνιστής της Εθνικής Αντίστασης.
Στρατός από τερακότα

Ο Στρατός από τερακότα (ή πήλινος στρατός) βρίσκεται στο μαυσωλείο του πρώτου Κινέζου αυτοκράτορα Τσιν Σι Χουάνγκ (Qin Shi Huang), στα ανατολικά της πόλης Χσιάν, στην Κίνα. Ο Τσιν Σι Χουάνγκ αυτοανακηρύχτηκε αυτοκράτορας το 221 π.Χ. αφού κατάφερε να υποτάξει έξι αντιμαχόμενα κράτη και να ενώσει την Κίνα. Σύμφωνα με τον ιστορικό Sima Qian (145-90 π.Χ.), η κατασκευή του μαυσωλείου, για την ολοκλήρωση του οποίου εργάστηκαν 700.000 άνθρωποι, ξεκίνησε το 246 π.Χ., όταν ο αυτοκράτορας Τσιν Σι Χουανγκ ήταν 13 ετών.
Μηνάς Τσάλκος

Ο Μηνάς Τσάλκος (1872-1952) ήταν σπουδαίος οπλαρχηγός Μακεδονομάχος από το Γκορνίτσοβο (Κέλλη) Φλώρινας.
Αγαλλιανός

Ο Αγαλλιανός ήταν Έλληνας στρατηγός Τουρμάρχης στο Θέμα Ελλάδος επί Λέοντος Γ' του Ισαύρου. 

Όταν εξερράγη επανάσταση στην Ελλάδα εναντίον του Βυζαντίου για να καταργηθεί η προσκύνηση των εικόνων, ο Αγαλλιανός ξεκίνησε με στόλο και πολιόρκησε την Κωνσταντινούπολη. Τελικά ηττήθηκε κάτω από τα τείχη της Πόλης από το ναυτικό με τη χρήση υγρού πυρός: ο ίδιος πνίγηκε στη θάλασσα, όταν έπεσε από το πλοίο με την πανοπλία του.

Ήταν γνωστός με το προσωνύμιο "Κοντοσκέλης" (κοντά πόδια).
Ιλίρ Μέτα

Ο Ιλίρ Μέτα (, γενν. 24 Μαρτίου 1969) είναι Αλβανός πολιτικός, Πρόεδρος της Αλβανίας από το 2017. Την τριετία 1999-2002 ήταν πρωθυπουργός της Αλβανίας και διετέλεσε δύο φορές υπουργός Εξωτερικών (2002-03 και 2009-10).
Give In to Me

Το Give In to Me είναι το δέκατο τραγούδι του άλμπουμ "Dangerous". Το single έφθασε έως τη 1η θέση στη Νέα Ζηλανδία για 4 εβδομάδες, και έως τη 2η θέση στο UK Singles Chart. Το τραγούδι είναι μπαλάντα hard rock με τον κύριο κιθαριστή των Guns N' Roses, Slash. Το τραγούδι, το οποίο αποτελεί και μπαλάντα heavy metal, έχει επιθετική σεξουαλική γεύση. Το single δεν κυκλοφόρησε ποτέ στη Βόρεια Αμερική ή στην Ασία.

Το single κυκλοφόρησε τα B-sides του, τα οποία περιλαμβάνουν τις εκδοχές του άλμπουμ για το Dirty Diana και το Beat It, δύο τραγούδια με guest appearances από κιθαρίστες της hard rock. Το American Idol Finalist Allison Iraheta εκτέλεσε το τραγούδι κατά τη διάρκεια του Michael Jackson Week in Season 8, 2009.
Χρήστος Καπετανόπουλος

Ο Χρήστος Καπετανόπουλος ήταν σημαντικός Μακεδονομάχος οπλαρχηγός από τη Βέτρινα (Νέο Πετρίτσι) Σερρών.
Θεώνη Βαχλιώτη-Όλντριτζ

Η Θεώνη Βαχλιώτη-Όλντριτζ (Θεσσαλονίκη, 22 Αυγούστου 1922 - Κονέκτικατ, 21 Ιανουαρίου 2011) ήταν Ελληνίδα ενδυματολόγος, βραβευμένη πολλάκις για την εργασία της στο χώρο του θεάτρου και του κινηματογράφου.
Αναγνώστης Μανουσογιαννάκης

Ο Αναγνώστης Μανουσογιαννάκης (1787-1881) ήταν Έλληνας αγωνιστής, από τις πιο ηρωικές μορφές στην Κρητική επανάσταση του 1821.
Γιάννης Κούτρας

Ο Γιάννης Κούτρας (Αιδηψός, 31 Μαΐου 1955) είναι Έλληνας τραγουδιστής.
Ένα σπίτι στο τέλος του κόσμου

Το Ένα σπίτι στο τέλος του κόσμου (αγγλ. "A Home at the end of the world") είναι μυθιστόρημα του βραβευμένου με Βραβείο Πούλιτζερ (Μυθοπλασίας) Αμερικανού συγγραφέα Μάικλ Κάνινγκαμ (Michael Cunningham).
Ένα αφηγηματικό σε πρώτο πρόσωπο μυθιστόρημα, με τον αφηγητή να εναλλάσσεται σε κάθε κεφάλαιο. Ο Μπόμπυ και Τζόναθαν, οι δύο βασικοί χαρακτήρες του μυθιστορήματος, είναι και οι δύο βασικοί αφηγητές, η Άλις, μητέρα του Τζόναθαν και η Κλαιρ, έχουν τον ρόλο του αφηγητή σε ορισμένα από αυτά. Μέρος του μυθιστορήματος είχε δημοσιευθεί στον "The New Yorker", είχε επιλεγεί δε, στα "Καλύτερα Μικρά Διηγήματα του 1989" και είχε μεταδοθεί από τις συχνότητες του "National Public Radio" των Η.Π.Α.
Μάικλ Κάνινγκαμ

Ο Μάικλ Κάνινγκαμ ("Michael Cunningham", γενν. 6 Νοεμβρίου 1952) είναι Αμερικανός συγγραφέας, γνωστός για το μυθιστόρημα του 1998, "Οι Ώρες", για το οποίο κέρδισε το "Βραβείο Πούλιτζερ (Μυθοπλασίας)" και "PEN/Faulkner Award" το 1999.
Εθνικό Μεταβατικό Συμβούλιο

Το Εθνικό Μεταβατικό Συμβούλιο της Λιβύης (Αραβικά: المجلس الوطني الانتقالي, "al-majlis al-waṭanī al-intiqālī"), επίσης γνωστό ως "Προσωρινό Εθνικό Συμβούλιο" ή Λιβυκό Εθνικό Συμβούλιο, είναι ένα πολιτικό σώμα που σχηματίστηκε από τους επαναστάτες κατά του Μουαμάρ Καντάφι κατά τη διάρκεια της επανάστασης κατά του καθεστώτος. Ο σχηματισμός του αναγγέλθηκε στην Βεγγάζη στις 27 Φεβρουαρίου 2011 και ο διακηρυγμένος σκοπός του είναι να ενεργήσει ως «πολιτικό πρόσωπο της επανάστασης». Στις 5 Μαρτίου 2011, το Συμβούλιο με δήλωσή του αυτοχαρακτηρίστικε ως ο «μόνος αντιπρόσωπος όλης της Λιβύης». Μια προσωρινή κυβέρνηση διαμορφώθηκε από το Συμβούλιο στις 23 Μαρτίου 2011. Μέχρι τώρα έχει αναγνωριστεί επίσημα από τη Γαλλία, το Κατάρ, τις Μαλβίδες, την Ιταλία, το Κουβέιτ και τη Γκάμπια, και διάφορες άλλες χώρες έχουν συνάψει μαζί του ανεπίσημους διπλωματικούς δεσμούς.
AWK

Το AWK είναι εργαλείο ανάλυσης δεδομένων και παραγωγής αναφορών και χρησιμοποιεί μια γλώσσα σεναρίων που λειτουργεί με βάση τα δεδομένα εισόδου (data-driven), η οποία αποτελείται από ενέργειες που πρέπει να εκτελεστούν σε δεδομένα τύπου κειμένου (σε αρχεία ή ροές δεδομένων), με σκοπό την παραγωγή αναφορών με κάποια μορφοποίηση. Η γλώσσα που χρησιμοποιείται από το εργαλείο awk χρησιμοποιεί κυρίως τύπους δεδομένων συμβολοσειρών (strings), συσχετιστικών πινάκων (associative arrays, πίνακες των οποίων οι δείκτες είναι τύπου συμβολοσειράς) και κανονικές εκφράσεις (regular expressions).

Η γλώσσα AWK αποτέλεσε ένα από τα πρώτα εργαλεία που εμφανίστηκαν στην Έκδοση 7 του Unix (Version 7 Unix) και έγινε δημοφιλής σαν τρόπος να εισαχθούν υπολογιστικές λειτουργίες σε μια σωλήνωση του (pipeline) του Unix. Σχεδόν κάθε σύγχρονο λειτουργικό σύστημα τύπου Unix που είναι διαθέσιμο σήμερα περιλαμβάνει τη γλώσσα AWK. Η AWK αναφέρεται στο Single UNIX Specification σαν υποχρεωτικό εργαλείο ενός λειτουργικού συστήματος Unix και αποτελεί μαζί με το κέλυφος Bourne τις δύο μοναδικές γλώσσες σεναρίων που είναι κανονικά διαθέσιμες σε ένα περιβάλλον Unix. Ανήκει επίσης στις εντολές που απαιτούνται από την προδιαγραφή Linux Standard Base. Υπάρχουν επίσης διαθέσιμες υλοποιήσεις της AWK για πολλά άλλα λειτουργικά συστήματα.

Η AWK δημιουργήθηκε στα Bell Labs στα τέλη της δεκαετίας του 1970, και το όνομά της προέρχεται από τα επίθετα των δημιουργών της — Alfred Aho, Peter Weinberger και Brian Kernighan. Το awk με μικρά γράμματα αναφέρεται στο αντίστοιχο πρόγραμμα του Unix ή του Plan 9 που εκτελεί προγράμματα γραμμένα στη γλώσσα AWK.

Η ισχύς, η συντομία, αλλά και οι περιορισμοί των πρώτων προγραμμάτων σε AWK ενέπνευσαν το Larry Wall να γράψει την Perl, ενώ ταυτόχρονα αναπτυσσόταν μια νέα, ισχυρότερη POSIX AWK και η gawk (GNU AWK). Αν και η AWK και ο sed είχαν σχεδιαστεί να υποστηρίζουν προγράμματα της μιας γραμμής, ακόμα και οι πρώτοι χρήστες της AWK από τα Bell Labs συχνά έγραφαν καλά δομημένα προγράμματα μεγάλου μεγέθους σε AWK. Παρά τον περιορισμένο σκοπό για τον οποίο προορίζεται, η AWK είναι Τιούρινγκ-πλήρης (Turing-complete).
Κύψελος

Ο Κύψελος ήταν τύραννος της Κορίνθου, κατά τον 7ο αιώνα π.Χ., και πατέρας του Περίανδρου. Γεννήθηκε γύρω στο 695 π.Χ. και πέθανε μάλλον το 627 π.Χ. Υπήρξε ο πρώτος τύραννος της πόλεως της Κορίνθου.
Σόργο

Το σόργο (Sorghum) είναι γένος αγγειόσπερμων μονοκότυλων φυτών της οικογένειας αγρωστώδη ή αγρωστίδες ("Gramineae") που ανήκει στην ομάδα των σιτηρών. Με την ονομασία σόργος είναι γνωστοί οι εδώδιμοι αμυλούχοι καρποί του. Το γένος σόργος περιλαμβάνει 60 περίπου είδη ποωδών φυτών που είναι ιθαγενή των τροπικών και υποτροπικών περιοχών, όλες ωστόσο οι καλλιεργούμενες μορφές σόργου προέρχονται από ένα είδος, το "Sorghum bicolor" "(Σόργος ο δίχρωμος)" ή "Σόργος ο κοινός" ("Sorghum vulgare"), που κατάγεται πιθανότατα από την Αφρική.
Μολάοι

Οι Μολάοι είναι κωμόπολη του Νομού Λακωνίας και έδρα του καλλικρατικού Δήμου Μονεμβασίας. Ο οικισμός βρίσκεται 61 χιλιόμετρα νοτιοανατολικά της Σπάρτης, χτισμένος σε υψόμετρο 200 μέτρων, δυτικά της ομώνυμης πεδιάδας. Ο πληθυσμός είναι 3.021 κάτοικοι, που σύμφωνα με την απογραφή του 2001. Το όνομα του οικισμού προέκυψε από παραφθορά της λατινικής λέξης mola που σημαίνει μύλος.
Emma Frost

H Emma Grace Frost είναι φανταστική χαρακτήρας κόμικς της Marvel Comics. Ο χαρακτήρας εμφανίστηκε για πρώτη φορά στο τεύχος #129 των "Uncanny X-Men" (Ιανουάριος 1980) ως δημιούργημα του συγγραφέα Κρις Κλέρμοντ και του εικονογράφου/συγγραφέα Τζον Μπερν.

Η Emma Frost είναι μεταλλαγμένη, προικισμένη με ισχυρές τηλεπαθητικές δυνάμεις. Υπό τον τίτλο Λευκή Βασίλισσα (White Queen) αποτέλεσε έναν επικίνδυνο εχθρό των X-Men ως μέλος μίας ομάδας κακοποιών υπό την ονομασία Λέσχη της Κολάσεως. Σε ύστερη φάση, η Emma Frost άλλαξε στρατόπεδο και έγινε μέλος της ομάδας των X-Men, ενώ ανέπτυξε συναισθηματική σχέση με τον αρχηγό της ομάδας, Κύκλωπα.
Μίντελμπουρχ

Το Μίντελμπουρχ (Ολλανδικά: Middelburg) είναι πόλη και δήμος της νοτιοδυτικής Ολλανδίας και πρωτεύουσα της επαρχίας της Ζηλανδίας.
Αθηνά Οικονομάκου

Η Αθηνά Οικονομάκου (γεν. 6 Μαρτίου 1986) είναι Ελληνίδα ηθοποιός και επιχειρηματίας. Αποφοίτησε από τη δραματική σχολή "Κεντρική Σκηνή της Μιμής Ντενίση" το 2007 ενώ την ίδια χρονιά έκανε το ντεμπούτο σε τηλεόραση και θέατρο. Έγινε ιδιαίτερα γνωστή στο ευρύ κοινό από το ρόλο της "Ξένιας Παππά" στην επιτυχημένη καθημερινή σειρά του MEGA "Η Ζωή της Άλλης" στην οποία πρωταγωνίστησε από το 2009 μέχρι το 2012. Ακολούθησαν οι συμμετοχές της σε γνωστές τηλεοπτικές σειρές όπως "Κλεμμένα Όνειρα", "Το δαχτυλίδι της φωτιάς", "Η χειρότερη εβδομάδα της ζωής μου" και "Έλα στη θέση μου". 

Το 2016 ξεκίνησε να δραστηριοποιείται επιχειρηματικά, δημιουργώντας την εταιρεία κοσμημάτων Allover. Το 2019 επέκτεινε τις επιχειρηματικές της δραστηριότητες, εγκαινιάζοντας την εταιρεία ένδυσης Project SOMA.
Σκωτικό Εθνικό Κόμμα

To Σκωτικό Εθνικό Κόμμα (Αγγλικά: "Scottish National Party" (SNP), Σκωτικά γαελικά:"Pàrtaidh Nàiseanta na h-Alba", Σκωτικά:"Scottis Naitional Pairtie") είναι ένα σοσιαλδημοκρατικό πολιτικό κόμμα στη Σκωτία το οποίο κάνει εκστρατεία υπέρ της Σκωτικής ανεξαρτησίας από το Ηνωμένο Βασίλειο.

Το SNP ιδρύθηκε το 1934, και έχει συνεχή παρουσία στο Κοινοβούλιο του Ηνωμένου Βασιλείου από την σαρωτική νίκη του Ουίννι Γιούινγκ στις επαναληπτικές εκλογές του Χάμιλτον το 1967.
Εθνική αυτοδιάθεση

Εθνική αυτοδιάθεση ονομάζεται το δικαίωμα ενός έθνους ή λαού να αποφασίζει αυτοδύναμα για το διεθνές στάτους της επικράτειάς του και για τα ζητήματα που σχετίζονται άμεσα με αυτό. Στο μέσο νου ο όρος έχει συνδεθεί με τα κινήματα ανεξαρτησίας, άρα με την επιδίωξη δημιουργίας νέων κυρίαρχων εθνικών κρατών, αλλά το εύρος του δεν περιορίζεται σε αυτήν - π.χ. ενδέχεται ένας λαός να επιλέγει συνειδητά την παραμονή του σε ένα πολυεθνικό κράτος ή την προσάρτησή του σε ένα άλλο.

Συχνά χρησιμοποιείται με την ίδια σημασία ο πιο «παγκόσμιος» όρος του "εθνικού αυτοπροσδιορισμού" (αγγλικά "national self-determination"), ο οποίος μάλιστα αποτελεί στοιχείο του Διεθνούς Δικαίου. Στην ελληνική γλώσσα οι δύο έννοιες διαφέρουν ελαφρώς: η αυτοδιάθεση σχετίζεται περισσότερο με το έθνος ως πολιτική οντότητα, ενώ ο αυτοπροσδιορισμός ως ταυτότητα.

Στο βαθμό που είναι δύσκολο να συμφωνηθεί επακριβώς τι αποτελεί έθνος, λαό κτλ., καθίσταται εξίσου δύσκολο να συμφωνηθεί μια συγκεκριμένη μεθοδολογία, υπό τις οποίες αναγνωρίζεται σε ένα έθνος το δικαίωμα της αυτοδιάθεσης. Το κενό καλύπτεται συνήθως από την προσφυγή στην ισχύ, είτε πολιτική είτε στρατιωτική, μέσω της οποίας οι αιτούμενοι αυτοδιάθεσης επιδιώκουν να εξαναγκάσουν το «κράτος-καταπιεστή» σε αναγνώριση του δικαιώματος. Σημαντικό ρόλο παίζει επίσης το διεθνές περιβάλλον, ιδιαίτερα οι εκάστοτε βουλήσεις των μεγάλων δυνάμεων που έχουν την ισχύ να καθορίζουν τους όρους του παιχνιδιού. Η Ελληνική Επανάσταση αποτελεί χαρακτηριστικό παράδειγμα, στο οποίο όλοι αυτοί οι παράγοντες συνυπήρξαν: Οι Έλληνες εξεγέρθηκαν το 1821 εναντίον της Οθωμανικής Αυτοκρατορίας, πετυχαίνοντας σημαντικές στρατιωτικές νίκες και ταυτόχρονα προκαλώντας κύμα φιλελληνισμού στο χριστιανικό κόσμο. Βαθμιαία αυτοί οι δύο παράγοντες, σε συνδυασμό με τα συμφέροντα Μεγ. Βρετανίας, Γαλλίας και Ρωσίας στη Μεσόγειο, οδήγησαν τις μεγάλες δυνάμεις στην απόφαση να επιβάλουν την ελληνική ανεξαρτησία στους Οθωμανούς, εμπλεκόμενοι ακόμα και στρατιωτικά (Ναυμαχία του Ναβαρίνου κ.ά.).


Κατηγορία:Διεθνές Δίκαιο
Αντόνιο Μπαντέρας

Ο Χοσέ Αντόνιο Ντομίνγκεθ Μπαντέρα ("José Antonio Domínguez Bandera", 10 Αυγούστου 1960), γνωστός ως Αντόνιο Μπαντέρας, είναι Ισπανός ηθοποιός, σκηνοθέτης και παραγωγός. Άρχισε την καριέρα του ως ηθοποιός με μία σειρά ταινιών από τον σκηνοθέτη Πέδρο Αλμοδόβαρ και μετά εμφανίστηκε σε πολύ γνωστές ταινίες του Χόλλυγουντ, ειδικά κατά τη δεκαετία του 1990, συμπεριλαμβανομένων των "Assassins", "Evita", "Interview with the Vampire", "Philadelphia", "Desperado, Η μάσκα του Ζορό" and "Spy Kids". Ο Μπαντέρας έδωσε επίσης τη φωνή του στο "Γάτος Σπιρουνάτος" (Puss in Boots) συνέχεια των ταινιών Σρεκ και στη μέλισσα στη διαφήμιση της Nasonex.
Ντεν Μπος

Το Σέρτοχενμπος ή Ντεν Μπος (κυριολεκτικά: «Δάσος του Δούκα» και «Δάσος», αντίστοιχα) (Ολλανδικά: 's-Hertogenbosch και Den Bosch ) είναι δήμος της Ολλανδίας και πρωτεύουσα της επαρχίας της Βόρειας Βραβάντης. Βρίσκεται περίπου 80χλμ νότια του Άμστερνταμ.